blåkopiering
Store norske leksikon,Kunst og estetikk,Bildende kunst,Kunstvitenskap,Teknikker og materialer i bildende kunst
Blåkopiering er en metode til reproduksjon av tegninger der svarte linjer i originalen vil fremtre hvite mot blå bakgrunn i kopien.
Blåkopiering foregår ved at lyset faller gjennom originalen på et spesielt preparert lysfølsomt papir som ligger under. Belysningen påvirker bare de delene av det preparerte papiret som ikke dekkes av originalens linjer. Etter belysningen blir kopien utvasket i vann, slik at det lysfølsomme stoffet blir fjernet fra linjene som ikke er belyst, mens de belyste delene blir blå. Kopien kan da tørkes, og etterpå kan den utsettes for lys uten å ta skade. Les mer i Store norske leksikon tegning kopi